CELEX: 32010R0549
Language: fi
Date: 2010-06-23 00:00:00
Title: Komission asetus (EU) N:o 549/2010, annettu 23 päivänä kesäkuuta 2010 , neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta annetun asetuksen (EU) N:o 1272/2009 muuttamisesta ja oikaisemisesta

24.6.2010   
            
            
               FI
            
            
               Euroopan unionin virallinen lehti
            
            
               L 157/1
            
         KOMISSION ASETUS (EU) N:o 549/2010,
   annettu 23 päivänä kesäkuuta 2010,
   neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta annetun asetuksen (EU) N:o 1272/2009 muuttamisesta ja oikaisemisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan a, d ja j alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Asetuksen (EY) N:o 1234/2007 12 artiklan 2 kohdassa säädetään, että komissio keskeyttää naudanlihan julkisen intervention ilman mainitun asetuksen 195 artiklan 1 kohdassa tarkoitetun komitean myötävaikutusta, jos asetuksen 12 artiklan 1 kohdan c alakohdassa säädetyt edellytykset eivät edustavan ajanjakson aikana enää täyty. On tarpeen vahvistaa edustava ajanjakso, jonka perusteella tarjouskilpailumenettelyllä tapahtuva naudanlihan julkinen interventio keskeytetään, ja ottaa näin ollen huomioon asetuksen (EU) N:o 1272/2009 (2) 16 artiklassa vahvistettu komission toimivalta.
            
         
               (2)
            
            
               Asetuksen (EU) N:o 1272/2009 29 artiklan 2 kohdan eri kielitoisinnoissa on toisistaan eroavia ja virheellisiä säännöksiä niiden sääntöjen osalta, joita sovelletaan, kun interventioelin vaihtaa tarjouskilpailuun osallistuvan tai sen ulkopuolisen tarjoajan ilmoittamaa varastointipaikkaa. Sen vuoksi on tarpeen täsmentää, että siinä tapauksessa interventioelin vastaa lisäkuljetuskustannuksista, lukuun ottamatta ensimmäistä 20:tä kilometriä, ja lisätä, että 38 artiklan 3 kohtaa sovellettaessa alennus ei saa ylittää yli 100 kilometrin osuudelta aiheutuvia kuljetuskustannuksia.
            
         
               (3)
            
            
               Asetuksen (EU) N:o 1272/2009 liitteessä III olevassa IX osassa vahvistetaan interventioon ostetun naudanlihan pakkauslaatikoihin liittyvät säännökset. On tarpeen mukauttaa 6 kohdassa vahvistettuja sinetöintivaatimuksia, jotta ne vastaisivat eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (3) liitteessä II olevassa I jaksossa olevia vaatimuksia.
            
         
               (4)
            
            
               Samalla kun asetusta (EU) N:o 1272/2009 muutetaan, on aiheellista korjata mainitun asetuksen 25 artiklassa ollut puute.
            
         
               (5)
            
            
               Sen vuoksi asetusta (EU) N:o 1272/2009 olisi muutettava, ja se olisi oikaistava.
            
         
               (6)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EU) N:o 1272/2009 seuraavasti:
   
               1)
            
            
               Korvataan 16 artiklan 2 kohdan b alakohta seuraavasti:
               
                           ”b)
                        
                        
                           naudanlihan ostoa koskevan tarjouskilpailumenettelyn luokittain ja jäsenvaltion tai sen alueen mukaan kahden viimeisimmän markkinahintojen viikkonoteerauksen perusteella asetuksen (EY) N:o 1234/2007 12 artiklan 1 kohdan c alakohdan mukaisesti. Komissio keskeyttää tarjouskilpailumenettelyn samaa menettelyä noudattaen luokittain ja jäsenvaltion tai sen alueen mukaan viimeisimmän markkinahintojen viikkonoteerauksen perusteella.”
                        
                     
         
               2)
            
            
               Korvataan 16 artiklan 6 kohdan ensimmäisen alakohdan johdantolause seuraavasti:
               ”Asetuksen (EY) N:o 1234/2007 12 artiklan 1 kohdan c alakohdan, 12 artiklan 2 kohdan ja 18 artiklan 3 kohdan b alakohdan soveltamiseksi sovelletaan seuraavia sääntöjä:”
            
         
               3)
            
            
               Korvataan 25 artiklan ensimmäinen kohta seuraavasti:
               ”Kun interventioelin on tarkastanut 11 artiklan 1 kohdassa tarkoitetun tarjouskilpailussa tai sen ulkopuolella tehdyn tarjouksen hyväksyttävyyden ja tehnyt 20 artiklan 3 kohdassa tarkoitetun ilmoituksen, sen on annettava toimitusvahvistus, sanotun kuitenkaan rajoittamatta 14 artiklan 1 kohdan ja 19 artiklan 1 kohdan mukaisesti toteutettuja toimenpiteitä. Toimitusvahvistus on päivättävä ja numeroitava, ja siitä on käytävä ilmi
               
                           a)
                        
                        
                           toimitettava määrä;
                        
                     
                           b)
                        
                        
                           tuotteiden viimeinen toimituspäivä;
                        
                     
                           c)
                        
                        
                           varastointipaikka, johon tuotteet on toimitettava;
                        
                     
                           d)
                        
                        
                           hinta, jolla tarjouskilpailussa tai sen ulkopuolella tehty tarjous hyväksytään.”
                        
                     
         
               4)
            
            
               Korvataan 29 artiklan 2 kohta seuraavasti:
               ”2.   Jos interventioelin vaihtaa tarjoajan ilmoittaman varastointipaikan 26 artiklan 1 kohdan mukaisesti, interventioelin vastaa lisäkuljetuskustannuksista, lukuun ottamatta ensimmäistä 20:tä kilometriä. Interventioelin maksaa kuitenkin edelleen kaikki kustannukset yli 100 kilometriä ylittävältä osuudelta. Tätä kohtaa ei sovelleta, kun sovelletaan 31 artiklan 2 kohtaa.”
            
         
               5)
            
            
               Korvataan 38 artiklan 3 kohdan a alakohta seuraavasti:
               
                           ”a)
                        
                        
                           interventioelimen nimeämän tosiasiallisen haltuunottopaikan ja 10 artiklan 1 kohdan a alakohdan iv alakohdassa tarkoitetun varastointipaikan, johon tuotteet olisi pitänyt toimittaa edullisimpaan hintaan, väliset kuljetuskustannukset, 29 artiklan 1 kohdassa tarkoitetun 100 kilometrin rajoissa; ja”
                        
                     
         
               6)
            
            
               Korvataan liitteessä III olevan IX osan 6 kohta seuraavasti:
               
                           ”6.
                        
                        
                           Kukin laatikko on sinetöitävä
                           
                                       a)
                                    
                                    
                                       asetuksen (EY) N:o 853/2004 liitteessä II olevan I jakson mukaisesti tehdyllä merkillä; ja
                                    
                                 
                                       b)
                                    
                                    
                                       interventioelimen päällysmerkinnällä, jossa on sarjanumero laatikon kummallakin puolella ja joka on kiinnitetty siten, että se rikkoutuu laatikkoa avattaessa.”
                                    
                                 
                     
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Tätä asetusta sovelletaan
   
               a)
            
            
               1 päivästä heinäkuuta 2010 naudanlihan, voin, rasvattoman maitojauheen ja viljojen osalta, ja
            
         
               b)
            
            
               1 päivästä syyskuuta 2010 riisin osalta.
            
         
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä kesäkuuta 2010.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 349, 29.12.2009, s. 1.
   
      (3)  EUVL L 139, 30.4.2004, s. 55.